stanford-oval/wikipedia huggingface dataset:
GenBank

Genbank ja EMBL: Nukleotidisekvenssit 1986–1987. Osat I–VII.
Genbank v100 -CDRom.
GenBankin kasvu 1982–2018 puolilogaritmipaperilla.
GenBank on biologinen tietokanta, joka sisältää julkaistuja nukleotidisekvenssejä. Sekvenssit ovat suurimmaksi osaksi peräisin itsenäisten laboratorioiden tutkimuksista ja suuremman mittakaavan sekvensointiprojekteista. Tietokannan on perustanut ja sitä ylläpitää Yhdysvaltain terveysviraston alaisuudessa toimiva National Center for Biotechnology Information. GenBank on osa International Nucleotide Sequence Database Collaborationia, johon kuuluvat myös European Molecular Biology Laboratory Nucleotide Sequence Database ja DNA Data Bank of Japan. Ne vaihtavat tietoja keskenään päivittäin, jotta mahdollisimman kattava tietokanta olisi saatavilla maailmanlaajuisesti.
Aiheesta muualla

Kuvia tai muita tiedostoja aiheesta GenBank Wikimedia Commonsissa
GenBank
Calabrianpaimenkoira

| Calabrianpaimenkoira |
| --- | --- |

Avaintiedot
Alkuperämaa:   Italia
Määrä:  todennäköisesti tai ainakin melkein sukupuuttoon kuollut
Alkuperäinen käyttö:  lammas- ja vuohilaumojen vartija
Nykyinen käyttö:  laumanvartija
Muita nimityksiä:  Cane da Pastore Calabrese, Calabrese Shepherd
FCI-luokitus:  ei
Ulkonäkö
Säkäkorkeus:  63–65 cm
Väritys:  musta, kesäisin punertavampi sävy
Calabrianpaimenkoira (Cane da Pastore Calabrese) on todennäköisesti sukupuuttoon kuollut italialainen koirarotu, joka ei koskaan ehtinyt saavuttaa FCI:n tunnustusta. Joidenkin lähteiden mukaan se olisi yhä elossa, joten sen varsinaista statusta ei ole varmistettu.
Ulkonäkö

Calabrianpaimenkoira on hieman keskikokoista kookkaampi, musta laumanvartija. Sen runko on lihaksikas ja rakenteeltaan tiivis, ja sen luusto on tasapainoinen. Karvapeite on pitkä eikä sen tule olla aaltoileva, ja se muuttuu kesäisin kuumimman sään aikana sävyltään hieman punertavaksi. Säkäkorkeus vaihtelee 63–65 cm välillä.
Luonne ja käyttäytyminen

Rodulle on tyypillistä äärimmäinen rohkeus ja pelottomuus - ominaisuudet, joita lammaslaumaa susilta puolustavalta koiralta vaaditaan. Laumanvartijana se on erittäin valpas ja luotettava, ja on omistajaansa kohtaan hyvin uskollinen.
Alkuperä

Calabrianpaimenkoiran esi-isät olivat joidenkin asiantuntijoiden mukaan Calabriaan saapuneiden kreikkalaisten koiria, mahdollisesti kreikanpaimenkoiria tai epeiroksenmolosseja. Joka tapauksessa rotu on hyvin vanha, ja sitä esiintyi kotiseudullaan vuosisatojen ajan. 1800- ja 1900-luvuilla sitä on kuvattu alueen kirjallisuudessa. Vuonna 1972 Cosenzassa järjestettiin koiranäyttely, jonne seitsemän rodunedustajaa tuotiin esitteille siinä toivossa, että calabrianpaimenkoira saisi Italiassa kansallisen tunnustuksen. Rodun lukumäärä alkoi kuitenkin jyrkästi laskea susien hävittyä alueelta, ja se saattaa hyvinkin olla jo sukupuuttoon kuollut.
Geville

| Geville |
| --- | --- |
 Kirkko
 vaakuna
 Geville
 Koordinaatit: 48°46′19″N, 5°41′39″E 
Valtio:  Ranska
Alue:  Grand Est
Departementti:  Meuse
Arrondissementti:  Commercy
Pinta-ala:  
 – Kokonaispinta-ala:  33,1 km²
Korkeus:  233–400 m
Väkiluku (2018):  618
 – Väestötiheys:  17,3 as./km²
Aikavyöhyke:  UTC+1
Postinumero:  55200
Suuntanumero(t):  55258
Infobox OKVirheellinen NIMI-arvo: 
Geville on kunta Koillis-Ranskassa Meusen departementissa Grand Estin alueella. Kunnassa asui 618 asukasta vuonna 2018 ja sen pinta-ala on 33,1 neliökilometriä.
Gevillen naapurikunnat ovat Boucq, Mandres-aux-Quatre-Tours, Royaumeix, Euville, Vignot, Broussey-Raulecourt ja Frémeréville-sous-les-Côtes. Kunnan korkeus merenpinnasta on 233–400 metriä.
Gevillen väestönkehitys vuosina 1962–2008
Gevillen väkiluku on noussut 41 asukkaalla vuodesta 1968, jolloin kunnassa asui 577 asukasta. Vuonna 2007 kunnan asukkaista 53 prosenttia oli miehiä ja 47 prosenttia naisia. Suurimmat ikäryhmät olivat alle 14-vuotiaat ja 30–44-vuotiaat.
Aiheesta muualla

Kuvia tai muita tiedostoja aiheesta Geville Wikimedia Commonsissa
Guayana

Mount Kukenan kuvattuna Roraiman huipulta.
Guayana on geologinen kilpi Amazon- ja Orinocojokien välissä Etelä-Amerikassa. Prekambriselta ajalta peräisin oleva kilpialue on noin kahden miljardin vuoden ikäinen ja yksi maailman vanhimmista. Kooltaan se on 1,7 miljoonaa neliökilometriä ja se käsittää Guyanan, Surinamen, Ranskan Guayanan sekä osia Brasiliasta, Kolumbiasta ja Venezuelasta.
Atlantin rannikolla on alavaa rämealuetta, ja alueen keskiosissa kohoaa keskimäärin 300–900 metrin korkuinen Guayanan ylänkö. Ylängöllä on useita vuorijonoja ja ainutlaatuisia tepui-nimellä kutsuttuja pöytävuoria, tunnetuimpana Roraima. Pöytävuorien jyrkillä reunoilla sijaitsevat eräät maailman korkeimmista vesiputouksista, kuten Angelin putoukset (979 m). Guayanan kasvillisuus on pääosin trooppista sademetsää; alueella sijaitsevat maailman suurimmat koskemattomat sademetsäalueet. Rannikolla ja länsiosissa on myös savanneja. Asutus on hyvin harvaa.
Camdenin piirikunta (Pohjois-Carolina)

Camdenin piirikunta (engl. Camden County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 10 355 vuonna 2020. Piirikunnan hallintokeskus on Camden. Piirikunta on perustettu vuonna 1777.
Kuvia piirikunnasta

Camdenin piirikunnan oikeustalo Camdenissa.
Camdenin piirikunnan vankila, joka toimii nykyisin museona.
Aiheesta muualla

Kuvia tai muita tiedostoja aiheesta Camdenin piirikunta (Pohjois-Carolina) Wikimedia Commonsissa
Camdenin piirikunta (New Jersey)

Camdenin piirikunta (engl. Camden County) on Yhdysvaltojen New Jerseyn osavaltion piirikunta. Vuoden 2016 väestönlaskentaennusteessa sen asukasluku on 510 150, mikä tekee siitä osavaltion 8. suurimman piirikunnan. Piirikunta on perustettu 1844.
Camdenin piirikuntaa halkoo kaakosta luoteeseen virtaava Cooperjoki, joka laskee Delawarejokeen. Piirikunta rajoittuu luoteessa jokeen, jonka vastarannalla on Philadelphian miljoonakaupunki. Piirikunnan hallintokaupunki on joen rannalla sijaitseva Camden, yksi osavaltion ja koko Yhdysvaltojen köyhimmistä ja rikollisuuden pahimmin vaivaamista kaupungeista. Monet muut piirikunnan luoteisosan taajamat, kuten Cherry Hill, Voorhees ja Haddon Heights, ovat sitä vastoin vauraampia Philadelphian esikaupunkeja.
Camdenin naapuripiirikuntia ovat koillisessa Burlington, kaakossa Atlantic, lounaassa Gloucester ja luoteessa Delawarejoen takana Pennsylvanian osavaltion Philadelphian piirikunta.
Camdenin piirikunnassa toimivat Rutgersin ja Rowanin yliopiston sivukampukset.
Asutuskeskuksia

Kaupunkeja (city):
Camden
Gloucester City
Borough-tyyppisiä:
| 0 | 1 | 2 | 3 | 4 |
| --- | --- | --- | --- | --- |
|  Audubon  Audubon Park  Barrington  Bellmawr  Berlin  Brooklawn |  Chesilhurst  Clementon  Collingswood  Gibbsboro  Haddon Heights  Haddonfield |  Hi-Nella  Laurel Springs  Lawnside  Lindenwold  Magnolia  Merchantville |  Mount Ephraim  Oaklyn  Pine Hill  Pine Valley  Runnemede  Somerdale |  Stratford  Tavistock  Woodlynne| |
Väestölaskenta-alueita (CDP):
| 0 | 1 | 2 |
| --- | --- | --- |
|  Ashland  Barclay-Kingston  Blackwood  Cherry Hill Mall |  Echelon  Erlton-Ellisburg  Glendora  Golden Triangle |  Greentree  Springdale |
Kunnallishallinnottomia alueita:
| 0 | 1 | 2 | 3 |
| --- | --- | --- | --- |
|  Ancora  Atco  Blenheim  Blue Anchor |  Cedar Brook  Chews Landing  Erial  Glendale |  Kirkwood  Kresson  New Freedom  Osage |  Sicklerville  Tansboro  West Berlin  Woodcrest |
Kuvagalleria

Haddonfieldin kunnantalo
Perkins-taidekeskus, Collingswood.
Camden Community College
Hinchman-Lippincott House, Haddon Heights
Rutgersin yliopiston oikeustieteellinen tiedekunta
Käännös suomeksi
Georg Gerstacker

| Mitalit | Mitalit | Mitalit |  |
| --- | --- | --- | --- |
|  Georg Gerstacker |  Georg Gerstacker |  Georg Gerstacker |  |
Maa:  / Saksa
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Hopeaa | Tukholma 1912 | 60 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Neunkirchen 1924 | 55 kg |  |
|  Hopeaa | Wien 1914 (epäv.) | 60 kg |  |
|  Pronssia | Offenbach am Main 1921 | 60 kg |  |
Georg Gerstacker (3. kesäkuuta 1889 - 21. joulukuuta 1949) oli saksalainen kreikkalais-roomalaisen tyylin painija.
Gerstacker saavutti hopeaa 60 kilon sarjasta Tukholman olympialaisissa 1912. Hän hävisi olympiafinaalissa suomalaiselle Kaarlo Koskelolle selätyksellä 24 minuutin painin jälkeen. Seuraavana vuonna 1913 MM-kilpailuissa hän sijoittui 67,5 kilogramman painoluokassa neljänneksi. Arvoltaan epävirallisissa vuoden 1914 EM-kisoissa hän saavutti hopeaa 60 kilogramman painoluokassa.
1921 EM-kisoista Gerstacker saavutti pronssia. Kolme vuotta myöhemmin Neukirchenin EM-kisoissa hän saavutti uransa ensimmäisen ja ainoan arvokisakultamitalin.
Saksan mestaruuden Gerstacker voitti vuosina 1924, 1925 ja 1927, hopeaa vuonna 1926 ja pronssia 1919 sekä 1922.
Aiheesta muualla

Georg Gerstacker FILA:n tietokannassa
Georg Gezelius

| Georg Gezelius |
| --- | --- |
 Georg Gezelius
Henkilötiedot
Syntynyt: 5. lokakuuta 1735 Jönköping, Ruotsi
Kuollut: 24. toukokuuta 1789 (53 vuotta) Lillkyrka, Ruotsi
Kansalaisuus:  Ruotsi
Ammatti:  kirjailija, pappi
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Georg Gezelius (5. lokakuuta 1735 Jönköping, Ruotsi – 24. toukokuuta 1789 Lillkyrka, Ruotsi) oli ruotsalainen kirjailija ja pappi. Hän valmistui maisteriksi Turussa 1757, sai 1765 kirkkoherran viran Ruotsin Kydistä Koslagenista mutta ei astunut virkaan. Hänestä tuli 1766 kirkkoherra Lillkyrkaan Närkeen ja 1780 kontrahtirovasti. Hän sai 1779 hovisaarnaajan arvon. Hän julkaisi 1778–1787 neliosaisen Försök til et Biographiskt Lexicon öfver namnkunnige och lärde svenske män.
Kirjallisuutta

"Prosten Georg Gezelius' självbiografi", utg. med kommentarer av Birger Gezelius. Personhistorisk tidskrift 1954, s. 1–72. (ruotsiksi)
Guayana Esequiba

Raidallinen alue on  Venezuelan vaatima alue Guyanasta.
Guyana Esequiba on Venezuelan vaatima alue Guyanasta. Vain Venezuela käyttää alueesta nimitystä Guyana Esequibe.[lähde? ] Alue koostuu kuudesta hallinnollisesta osasta: Barima-Waini, Cuyuni-Mazaruni, Pomeroon-Supenaam, Potaro-Siparuni, Ylempi Takatu-Ylempi Essequibo ja Essequibo saaret-Länsi Demerara. Alueen pinta-ala on 159 500 km².
Venezuela järjesti 3. joulukuuta 2023 kansanäänestyksen, jossa äänestäjiltä kysyttiin muun muassa pitäisikö Esequiban alue liittää osaksi Venezuelaa sen yhtenä osavaltiona. Maan virallisten tietojen mukaan 95 % äänestäjistä kannatti alueen liittämistä Venezuelaan.
Käännös suomeksi
Black Thought

| Black Thought |
| --- | --- |
 Black Thought vuonna 2011.
Henkilötiedot
Koko nimi:  Tarik Luqmaan Trotter
Syntynyt: 3. lokakuuta 1973 (ikä 51) Philadelphia, Pennsylvania, Yhdysvallat
Ammatti:  rap-artisti, sanoittaja, näyttelijä
Lapset:  5
Muusikko
Taiteilijanimi:  Black Thought Tarik Collins Reek Ruffin Riq Geez The Bad Lieutenant
Laulukielet:  englanti
Aktiivisena:  1987–
Tyylilajit:  hip hop
Yhtyeet:  The Roots
Levy-yhtiöt:  Okayplayer, Def Jam, Republic
Aiheesta muualla
okayplayer.com
  [ Muokkaa Wikidatassa ] [ ohje ]  
Tarik Luqmaan Trotter (s. 3. lokakuuta 1973 Philadelphia, Pennsylvania, Yhdysvallat), taiteilijanimi: Black Thought, on yhdysvaltalainen rap-artisti ja näyttelijä sekä yhdysvaltalaisen hip hop -ryhmä The Rootsin keulahahmo ja toinen perustaja. Allmusic-sivuston mukaan häntä pidetään laajalti yhtenä aikansa taitavimmista, terävimmistä ja tuotteiliaimmista rap-artisteista. Hänen lyriikoidensa ominaispiirteitä ovat monitavuiset riimit, monimutkaisuus, kaksiselitteisyys ja poliittisuus. Hän on yksi The Tonight Show Starring Jimmy Fallon -keskusteluohjelman esiintyjistä.
Black Thought Hampurissa, Saksassa vuonna 1999.
Yksityiselämä

Black Thought ja hänen vaimonsa Michelle menivät naimisiin vuonna 2010. Hänellä on neljä poikaa ja yksi tytär.
Diskografia > Sooloura > Studioalbumit

Streams of Thought, Vol. 3: Cane & Able (2020)
Cheat Codes (yhdessä Danger Mousen kanssa, 2022)
Glorious Game (yhdessä El Michels Affairin kanssa, 2023)
Diskografia > Sooloura > EP:t

Streams of Thought, Vol. 1 (2018)
Streams of Thought, Vol. 2 (yhdessä Salaam Remin kanssa, 2018)
African Dreams (yhdessä Sean Kutin kanssa, 2022)
Diskografia > The Rootsin kanssa

Organix (1993)
Do You Want More?!!!??! (1995)
Illadelph Halflife (1996)
Things Fall Apart (1999)
Phrenology (2002)
The Tipping Point (2004)
Game Theory (2006)
Rising Down (2008)
How I Got Over (2010)
Undun (2011)
...And Then You Shoot Your Cousin (2014)
Aiheesta muualla

Kuvia tai muita tiedostoja aiheesta Black Thought Wikimedia Commonsissa
Black Thought Internet Movie Databasessa. (englanniksi)
The Rootsin virallinen sivusto (englanniksi)
Grand Prix (Asteen albumi)

| Grand Prix Aste |
| --- | --- | --- |

Studioalbumin tiedot
 Julkaistu: 2. marraskuuta 2018
 Tyylilaji: hip hop
 Kesto: 28.36
 Levy-yhtiö: Sony Music
Listasijoitukset
  Albumilista: 11.
Asteen muut julkaisut
| 2.0 2015 | Grand Prix 2018 | Everyday porrada 2020 |
Grand Prix on Asteen albumi, joka julkaistiin 2. marraskuuta 2018. Emma-gaalassa 2019 albumi oli ehdolla vuoden 2018 hip hopiksi/R&B:ksi.
Kappaleet

Grand Prix – 2.43
Vastaaja – 3.04 (feat. Mira Luoti)
Monaco – 3.24
No Go – 2.58
Enemmän kuin valmis – 3.25
Peruskallio – 3.29
Luonasi – 3.17
Pojat ei itke – 3.04
Herää – 3.12
Belgian Grand Prix 2014

|  Belgian Grand Prix 2014  |
| --- | --- |
 12. osakilpailu 19 osakilpailusta kaudella 2014. 

Päivämäärä:  24. elokuuta 2014
Sijainti:  Circuit de Spa-Francorchamps, Belgia
Ratatyyppi:  Moottorirata
Radan pituus:  7,004 km
Kilpailun pituus:  44 kierrosta, 308,052 km
Sää:   Puolipilvinen
Paalupaikka
Kuljettaja:   Nico Rosberg   (Mercedes)
Paaluaika:  2.05,591
Palkintokoroke
Voittaja:   Daniel Ricciardo   (Red Bull)
Toinen:   Nico Rosberg   (Mercedes)
Kolmas:   Valtteri Bottas   (Williams)
Nopein kierros
Kuljettaja:   Nico Rosberg   (Mercedes)
Kierrosaika:  1.50,511 (kierroksella 36)
Belgian Grand Prix 2014 (virallisesti 2014 Formula 1 Shell Belgian Grand Prix) oli Formula 1 -kauden 2014 12. osakilpailu, joka ajettiin 24. elokuuta Circuit de Spa-Francorchamps'n moottoriradalla Belgiassa. Kilpailu oli samalla historian 70. Belgian Grand Prix.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 22. elokuuta | 10:00–11:30 | 11:00–12:30 | 1. vapaat harjoitukset |  Pilvinen | 12–15 °C | 17–24 °C | 62–73 % |
| 22. elokuuta | 14:00–15:30 | 15:00–16:30 | 2. vapaat harjoitukset |  Pilvinen | 16 °C | 26–29 °C | 54–57 % |
| 23. elokuuta | 11:00–12:00 | 12:00–13:00 | 3. vapaat harjoitukset |  Pilvinen | 12–13 °C | 15–17 °C | 82–84 % |
| 23. elokuuta | 14:00–15:00 | 15:00–16:00 | Aika-ajot |  Sateinen | 9–10 °C | 18–21 °C | 92–95 % |
| 24. elokuuta | 14:00–16:00 | 15:00–17:00 | Kilpailu |  Puolipilvinen | 13–15 °C | 21–31 °C | 57–67 % |
Lähde:
Ennakkotunnelmia

Ennen viikonlopun alkua Caterham -talli vahvisti kolminkertaisen Le Mansin 24 tunnin ajon voittajan André Lottererin tekevän F1-debyyttinsä korvaten tallissa Kamui Kobayashin. Torstaina Marussia -talli tiedotti Alexander Rossin korvaavan Max Chiltonin, kun Marussialla oli kiistaa rahasta.
Vapaat harjoitukset

Perjantain ensimmäisissa vapaissa harjoituksissa nopeinta vauhti piti yllä Mercedeksen Nico Rosberg ajalla 1.51,577. Harjoitusten jälkeen Marussia ilmoitti että Max Chiltonin rahoitus oli kunnossa ja Chilton pääsi rattiin toisista harjoituksista eteenpäin.
Perjantain toisissa vapaissa harjoituksissa nopein oli Mercedeksen Lewis Hamilton ajalla 1.49,189. Ferrarin Kimi Räikkönen kärsi ongelmista autonsa moottorin pätkimisen kanssa. Red Bullin Sebastian Vettel jäi ilman aikaa kun hänen autoonsa vaihdettiin moottori. Lotuksen Pastor Maldonado romutti autonsa heti harjoitusten alussa, kun hän menetti autonsa hallinnan radan yhdeksännen mutkan ulostulossa ajauduttua hieman radan ulkopuolelle pyörähtämällä keula edellä päin reuna-aitaa.
Lauantain kolmansissa harjoituksissa nopein oli Williamsin Valtteri Bottas ajalla 1.49,465. Harjoitukset aloitettiin sateen jäljiltä kostealla radalla, mutta loppua kohden rata kuivui sen verran, että kuljettajat vaihtoivat kuivan kelin renkaisiin.
Aika-ajot > Tulokset

| Sija | Nro | Kuljettaja | Talli | Aika (1>  erä) | Aika (2>  erä) | Aika (3>  erä) | Lähtöruutu |
| --- | --- | --- | --- | --- | --- | --- | --- |
| 1 | 6 |  Nico Rosberg | Mercedes | 2.07,130 | 2.06,723 | 2.05,591 | 1 |
| 2 | 44 |  Lewis Hamilton | Mercedes | 2.07,280 | 2.06,609 | 2.05,819 | 2 |
| 3 | 1 |  Sebastian Vettel | Red Bull-Renault | 2.10,105 | 2.08,868 | 2.07,717 | 3 |
| 4 | 14 |  Fernando Alonso | Ferrari | 2.10,197 | 2.08,450 | 2.07,786 | 4 |
| 5 | 3 |  Daniel Ricciardo | Red Bull-Renault | 2.10,089 | 2.08,989 | 2.07,911 | 5 |
| 6 | 77 |  Valtteri Bottas | Williams-Mercedes | 2.09,250 | 2.08,451 | 2.08,049 | 6 |
| 7 | 20 |  Kevin Magnussen | McLaren-Mercedes | 2.11,081 | 2.08,901 | 2.08,679 | 7 |
| 8 | 7 |  Kimi Räikkönen | Ferrari | 2.09,885 | 2.08,646 | 2.08,780 | 8 |
| 9 | 19 |  Felipe Massa | Williams-Mercedes | 2.08,403 | 2.08,833 | 2.09,178 | 9 |
| 10 | 22 |  Jenson Button | McLaren-Mercedes | 2.10,529 | 2.09,272 | 2.09,776 | 10 |
| 11 | 26 |  Daniil Kvjat | Toro Rosso-Renault | 2.10,445 | 2.09,377 |  | 11 |
| 12 | 25 |  Jean-Éric Vergne | Toro Rosso-Renault | 2.09,811 | 2.09,805 |  | 12 |
| 13 | 11 |  Sergio Pérez | Force India-Mercedes | 2.10,666 | 2.10,084 |  | 13 |
| 14 | 99 |  Adrian Sutil | Sauber-Ferrari | 2.11,051 | 2.10,238 |  | 14 |
| 15 | 8 |  Romain Grosjean | Lotus-Renault | 2.10,898 | 2.11,087 |  | 15 |
| 16 | 17 |  Jules Bianchi | Marussia-Ferrari | 2.11,051 | 2.12,470 |  | 16 |
| 17 | 13 |  Pastor Maldonado | Lotus-Renault | 2.11,261 |  |  | 17 |
| 18 | 27 |  Nico Hülkenberg | Force India-Mercedes | 2.11,267 |  |  | 18 |
| 19 | 4 |  Max Chilton | Marussia-Ferrari | 2.12,566 |  |  | 19 |
| 20 | 21 |  Esteban Gutiérrez | Sauber-Ferrari | 2.13,414 |  |  | 20 |
| 21 | 45 |  André Lotterer | Caterham-Renault | 2.13,469 |  |  | 21 |
| 22 | 9 |  Marcus Ericsson | Caterham-Renault | 2.14,438 |  |  | 22 |
107% aika: 2.16,029
Kilpailu

Kilpailun voittoon ajoi Red Bullin Daniel Ricciardo, jolle voitto oli kauden kolmas ja toinen peräkkäinen. Voitto oli myös Ricciardon uran kolmas. Red Bullille kyseessä oli tallin 50:s voitto. Williamsin Valtteri Bottas ajoi kolmanneksi ja Ferrarin Kimi Räikkönen neljänneksi.
Red Bullin voitettua valmistajan palkinnon otti palkintokorokkeella vastaan Adrian Newey. Kuljettajien haastattelut palkintokorokkeella suoritti Eddie Jordan.
Kilpailu > Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 3 |  Daniel Ricciardo | Red Bull-Renault | 44 | 1:24.36,556 | 5 | 25 |
| 2 | 6 |  Nico Rosberg | Mercedes | 44 | +3,383 | 1 | 18 |
| 3 | 77 |  Valtteri Bottas | Williams-Mercedes | 44 | +28,032 | 6 | 15 |
| 4 | 7 |  Kimi Räikkönen | Ferrari | 44 | +36,815 | 8 | 12 |
| 5 | 1 |  Sebastian Vettel | Red Bull-Renault | 44 | +52,196 | 3 | 10 |
| 6 | 22 |  Jenson Button | McLaren-Mercedes | 44 | +54,580 | 10 | 8 |
| 7 | 14 |  Fernando Alonso | Ferrari | 44 | +1.01,162 | 4 | 6 |
| 8 | 11 |  Sergio Pérez | Force India-Mercedes | 44 | +1.04,293 | 13 | 4 |
| 9 | 26 |  Daniil Kvjat | Toro Rosso-Renault | 44 | +1.05,347 | 11 | 2 |
| 10 | 27 |  Nico Hülkenberg | Force India-Mercedes | 44 | +1.05,697 | 18 | 1 |
| 11 | 25 |  Jean-Éric Vergne | Toro Rosso-Renault | 44 | +1.11,920 | 12 |  |
| 12 | 20 |  Kevin Magnussen | McLaren-Mercedes | 44 | +1.14,262 | 7 |  |
| 13 | 19 |  Felipe Massa | Williams-Mercedes | 44 | +1:15.975 | 9 |  |
| 14 | 99 |  Adrian Sutil | Sauber-Ferrari | 44 | +1.22,447 | 14 |  |
| 15 | 21 |  Esteban Gutiérrez | Sauber-Ferrari | 44 | +1.30,825 | 20 |  |
| 16 | 4 |  Max Chilton | Marussia-Ferrari | 43 | +1 kierros | 19 |  |
| 17 | 9 |  Marcus Ericsson | Caterham-Renault | 43 | +1 kierros | 22 |  |
| 18 | 17 |  Jules Bianchi | Marussia-Ferrari | 39 | Vaihdelaatikko | 16 |  |
| Kesk. | 44 |  Lewis Hamilton | Mercedes | 38 | Vaihdelaatikko | 2 |  |
| Kesk. | 8 |  Romain Grosjean | Lotus-Renault | 33 | Voimayksikkö | 15 |  |
| Kesk. | 45 |  André Lotterer | Caterham-Renault | 1 | Sähköt | 21 |  |
| Kesk. | 13 |  Pastor Maldonado | Lotus-Renault | 1 | Pakokaasu | 17 |  |

Kevin Magnussen sijoittui kuudenneksi, mutta sai 20 sekunnin aikasakon pakotettuan Fernando Alonson ulos radalta.
Kilpailu > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 44 |  Lewis Hamilton | Mercedes | 1 |
| 6 |  Nico Rosberg | Mercedes | 1–7 |
| 3 |  Daniel Ricciardo | Red Bull-Renault | 8–11, 13–44 |
| 77 |  Valtteri Bottas | Mercedes | 12 |
Giovanni Luigi Bonelli

Giovanni Luigi Bonelli
Giovanni Luigi (Gianluigi) Bonelli (22. joulukuuta 1908 Milano, Italia – 12. tammikuuta 2001 Alessandria, Italia) oli italialainen sarjakuvakäsikirjoittaja, joka tunnetaan erityisesti Tex Willer -sarjakuvahahmon toisena luojana yhdessä Aurelio Galleppinin kanssa.
Ura

Bonelli alkoi kirjoittaa runoja ja lyhyitä tarinoita pian ylioppilastutkintonsa jälkeen. Bonellin alkuaikojen kirjallinen tuotanto oli saanut vaikutteita monista seikkailukirjallisuuden klassikoista, kuten Jack Londonista, Zane Greysta, Alexandre Dumas’sta ja H. Rider Haggardista. Hänen ensimmäiset tarinansa julkaistiin Corriere dei Piccoli ja Giornale Illustrato dei Viaggi -aikakauslehdissä.
Bonellin ura sarjakuvissa alkoi 1930- ja -40-luvuilla, jolloin toimittaja Lotario Vecchi kutsui Bonellin yhteistyöhön Società Anonima Editrice Vecchi -kustantamon kanssa. Bonellin työ ja yrityskaupat pelastivat kustannusyhtiön vararikolta myöhemmin. Bonelli saattoi ostaa Audace-aikakauslehden ja perustaa oman Redazione Audace -kustannusyhtiön tammikuussa 1941. Myöhemmin yhtiöstä tuli Bonellin kustannustoiminnan ydin.
Bonelli oli toisen maailmansodan loppupuolella, 1943–45, maanpaossa Sveitsissä, kun taas hänen Tea-vaimonsa ja Sergio-poikansa oleilivat Liguriassa. Pariskunta erosi sodan jälkeen, Bonelli muutti Genovaan jaTea otti kustannustoiminnan haltuunsa.
Bonelli ja Galleppini keksivät Tex Willer -hahmon vuonna 1948. Hahmo ei ollut välitön menestys mutta selvisi lopulta alkuvaikeuksista. Bonelli kehitti myös lukuisia muita sarjakuvahahmoja Audace-kustantamolle. Hän jatkoi työskentelyään Tex Willerin parissa aina kuolemaansa saakka 2001.
Glærem

| Glærem |
| --- | --- |
 Glærem
 Koordinaatit: 62°59′28″N, 8°38′11″E 
Valtio:  Norja
Lääni:  Møre ja Romsdal
Kunta:  Surnadal
Pinta-ala:  
 – Maa:  0,6 km²
Väkiluku (2021):  252
 – Väestötiheys:  420 as./km²
Infobox OKVirheellinen NIMI-arvo: 
Glærem on taajama Surnadalin kunnassa Møren ja Romsdalin läänissä Norjassa. Taajaman pinta-ala on 0,6 neliökilometriä ja asukasluku 252 vuonna 2021.
Goochlandin piirikunta

Goochlandin piirikunta (engl. Goochland County) on Yhdysvaltojen Virginian osavaltiossa sijaitseva piirikunta. Sen väkiluku oli 23 753 vuonna 2019. Piirikunnan hallintokeskus on Goochlandin kunta. Piirikunta perustettiin vuonna 1728.
Aiheesta muualla

Kuvia tai muita tiedostoja aiheesta Goochlandin piirikunta Wikimedia Commonsissa
Guaviare (departementti)

Departementti Kolumbian kartalla.
Guaviare on yksi Kolumbian 32 departementista. Sen pääkaupunki on San José del Guaviare, pinta-ala 42 327 km² ja asukasluku vuonna 2011 oli 104 800.
San José del Guaviare
Guaviare sijaitsee Amazonian pohjoisosassa. Siellä asuu monia intiaaniheimoja, ja sen alueella on kymmenen luonnonsuojelualuetta. Alueen tärkein joki on nimeltään Guaviare.
Aiheesta muualla

Kuvia tai muita tiedostoja aiheesta Guaviare Wikimedia Commonsissa